
^etrenissitne  Pv^ineeps^ 
Augusiissime  Aarchi^uoD! 


Faxit  clementia  atque  benignitas,  qua  Slacra- 
tissima  atque  Potentissima,  (Serenissime 
Princeps ,  iStirps  Tna  saluti  cuuctorum  Au- 
striae  fidelium  subditorum  ut  propriae  consulere, 
ac  firmo  foedere  aversos  dissidentesque  gentium 
animos  jtmgere,  Tuque,  ne  dies  gloriam  de¬ 
lere  possit  ulla ,  divino  ad  illas  feruntur  munere, 
ut  subditorum  devotissimo,  teneraeque  pusillae 
mentis  soboli  Tui  potissimum  nominis  implo¬ 
rare  tutelam  fuerit  concessum. 

«  f\ 

Sollicite  quidem ,  ast  tanta ,  qua  in  me ,  qui 
in  legione,  magno  Viio  nomine  insigni,  bunga- 
rica  53tia,  decem  annorum  serie  officiis  servire 
medico-castrensibus  gaudeo ,  beorque,  baud  in¬ 
vitus  inclinare  dignaris,  benevolentia  relevatus, 
speque  fretus  jucunda  tenues  trado  Orbi  literato 


conatus ;  mira  perfusus  animi  voluptate  has  Pie- 
ridum  primitias  sub  potentissima  clientela  ma¬ 
gnanimi  artium,  literarumque  Tutoris  publici 
fieri  juris. 

Indulge  igitur ,  (Serenissime  Princeps , 
ut  dissertationem  inauguralem  meam  „de  febri¬ 
bus  intermittentibus  in  Regnis  Hungariae  et  Sla- 
voniae  endemiis,”  ut  sincerae  ac  sempiternae  sub¬ 
missionis  gratitudinisque  monumentum.  Tibi 
Serenissime  Princeps ,  commendem ,  Ti- 
bique  ad  pedes  procumbens  offeram. 

Serenitati  Tuae 

submissus  ac  devotissimus 

Carolns  Tnrkovlts. 


p  R  o  o  e:  n  I  r  m. 


-\ 

Suum  cuique  tribue. 


®ummis  in  votis 'est,  ut  assiduae  operae,  quam  quin¬ 
quennio  studiorum  in  C.  R.  Academia  Josephina  Medi¬ 
cinae  navavi,  specimen  publici  faciam  juris.  Lubens  ad- 
ripio  pennam,  ut  profitear,  omnes,  quae  mihi  sunt,  vires 
scientiae  dicatas,  ratus  —  me  aliquantulum  intellexisse, 
omnium  institutionum  sacrarum  et  profanarum,  quibus 
mortales  uti  necessitas  aut  flagitium  cogit,  difficillumam 
esse  medicam,  quae  incassum  almae  matris  velum,  radiis 
caducae  mentis,  in  grandevae  omnigenaeque  naturae  sinu 
oberrantis  tollere  adnititur :  ignis  fatuus  in  caligine  no¬ 
ctis  [Toltmyi), 

His  animum  oblectans,  dulcis  Patria,  quam  cane¬ 
scentis  endemii  morbi  pernicie  vix  non  semper  cruci¬ 
atam,  viribusque  novissima  patrum  memoria  accensi  lae¬ 
tas  Pannoniae  regiones,  multosque  camporum  aprico¬ 
rum  vastantis  ferocia,  proh  dolor!  nedum  liberam  com¬ 
perire  queis,  dignissimum  tentaminis  literarii  mei  primi 
largitur  argumentum.  Febres  quippe  intermittentes  ende¬ 
micas,  quas  sagacissimo  jatrosophi  jam  ingenio  atque 
industria  praesensere,  pro  dissertationis  inauguralis  sup¬ 
peditans  themate.  Gravitatem  vero  arguens  materiae , 
aliis  ingeniosioribus  hanc  absolutam  iri  spero,  meque 


solum,  cujus  fama  in  tanta  scriptorum  turba  in  obscuro 
est^  imbecillis  ingenii  sobolem,  veluti  dissertationis  inau- 
guralis  commune  postulatum  progenuisse,  consolor.  Dis¬ 
serens  igitur  de  febribus  intermittentibus  in  Hungaria 
et  Slavonia  endemiis  causas  primo  earum  dilucidare,  in- 
que  enodandam,  haud  consulens  famae  aut  orbis  medici 
TOtis  satisfacere  cupiens,  rationem  intermittentium  no¬ 
vissimo  tempore  frequentius  emersarum,  earum  in  alios 
morbos  effectum,  discrimen  inter  intermittentes  palu¬ 
dosas  et  ceteras,  tractaminisque,  ad  summa  referre  sta¬ 
tui  desideria,  in  fontem  horum  malorum  indagando  cu¬ 
ras  omnes  in  servanda  sanitate  publica  evigilare,  eoque 
attentionem  praeprimis  Reipublicae  convertere,  cujus  po¬ 
tissimum  subsidio,  .conatus  hypocraticos  longe  exsupe¬ 
rante,  principiisque  Hygienes  enodatis  cives  se  a  morbi 
pernicie  tueri,  eum  frenare  tandemque  enecare  valeant. 
Methodum  quapropter  curativam  pluribus  adstantibus  vi¬ 
rorum  operibus ,  quae  haud  quidquam  desiderari  aut  mea 
perexigua  locupletari  sinunt  experientia,  exponendam  e 
re  esse  duxi,  eosve,  quos  hasce  pagellas  acie  criterii, 
auctoremque  jurgiis  adfligere  placuerit,  dignos  crimina¬ 
tores  verborum  Horatii  „novem  prematur  in  annis‘‘  hic- 
ce  locum  haud  tenentium,  meminerint,  monitum  velim. 
Dixi. 


CAPUT  I 


Caudae  febrium  intermitteiitiiim  lii  lleguii§» 
Hiiiigariae  et  f^la^ouiae  eudemieariim. 


§  1 

Febres  intermittentes,  quae  in  Hiingaria  et  Slavonia 
endemice  grassantur,  antiquitusque  dominatum  in  com¬ 
munem  harum  regionum  calamitatem  tenuerunt,  multi¬ 
plici  praeprimis  advenas  adficientes  clade,  infractaque 
hucdum  vigentes  vi,  prophases  haud  aliunde,  quam  ex 
physico  horum  regnorum  statu,  incolarumve  invmdt 
ratione  petunt  atque  agnoscunt. 


§.  2. 

Physicum  horum  contemplans  regnorum  statum, 
animadvertes  prophases  febrium  intermittentium  pande- 
micas  cum  aliis,  in  quibus  grassantur,  his  quoque  re¬ 
gionibus  communes  esse,  et  quemadmodum  locum  nata¬ 
lem  in  globi  terraquei  haemisphaera  septemtrionali  et 
magis  ad  orientem  quam  occidentem  reperimus,  profecto 
Hungaria  et  Slavonia  intra  eos  polares  ac  elevationis 
limites  sitas  agnoscimus,  in  quibus  febres  intermitten¬ 
tes  inde  a  saeculis  dominari  non  cessaverunt,  et  hic  tan¬ 
tum  a  febribus  intermittentibus  aliarum  orbis  ditionum 

eo  disting^uuntur ,  ut  respectu  formae  magis  cum  inter¬ 
mittentibus  australium  regionum,  ubi  organa  praevalere 
videntur  abdominalia,  gangliorum  quippe  intermittente 
ejusve  nisu  in  malignas  conveniant  formas. 

§.  3.  , 

Hungaria  igitur,  quae  intra  quadragesimum  quar¬ 
tum,  et  quinquagesimum  gradum  latitudinis  septemtrio- 
nalis,  et  trigesimam  secundum  et  quadragesimum  secun¬ 
dum  longitudinis  orientalis  sita,  respectu  geographico 
jam  scaturigini  horum  morborum  prima  suppeditat  se¬ 
minia. 

§. 

Si  porro  ad  situm  regni  diligentius  attenderimus,  cer¬ 
nimus  Hungarium  ad  septemtrionem  asperorum  montium, 
qui  s jstemati  hercjnico  -  carpathico  adhaerent ,  et  quo¬ 
rum  altissimus,  quem  Poyanna-Ruska  nominant,  in  mil¬ 
le  quingentas  quinquaginta,  ut  dicunt,  Toises  (orgias^ 
exsurgit,  jugis  circumdari  ac  includi,  niveisque  eorum 
verticibus  innumeras  Alpes  formari,  quae  a  Danubio  in 
comitatu  Possoniensi  assurgentes  longa  quasi  catena, 
quin  interrumpatur,  ad  angulum  regni  usque  orientalem 
se  extendunt,  moenium  instar  Hungariam  a  Gallicia  se¬ 
jungentes.  Ad  orientem  quoque  terminos  constituunt  edi¬ 
ta  montium  juga,  nullis  ad  meridiem  et  occasum  terram 
circumdantibus  aut  includentibus. 

§.  5. 

Dum  igitur  montes  ab  oriente  et  septemtrione  om¬ 
nem  Euro  et  Aquiloni  in  regnum  intercludunt  aditum, 
facile  molles  ex  Bosnia,  Servia,  Bulgaria  et  Vallacbia 

patriam  perflare  conantur  Austri,  caloribus  aerem  exae¬ 
stuantes.  StolL  (Aplior.  408)  autem  dicit:  «Popularis  fe¬ 
bris  grassatur,  dum  Austri  molles,  diu  spirantes,  ma¬ 
dor  multus  frigidusque  vim  addunt  morbo.” 

'  §.  6. 

Regio  ipsa  *)  Hungarica  veluti  vasti  maris  In  im¬ 
mensas  patet  planities,  quarum  una,  quam  mille  quadra- 
tica  milliaria  magnam,  Essekinum  inter  et  Huszt,  la¬ 
cum  Balaton  et  Magno varudiniim  ad  tres  Dibisci  ripas 
extensam  conspicis,  et  cujus  humillimus  locus  Uj  -  Palan- 
ka  dicitur,  tanta  est,  ut  quasi  interminata  oculo  circum¬ 
spicientis  adpareat.  Regni  vero  totius  locum  infimum, 
Orsovam,  quam  septuaginta  orgias  Vindobona  profun¬ 
dius  sitam  scribunt,  observamus^  In  immensis  hic  cam¬ 
porum  aequoribus  dissimilia  et  multiplicia,  admirabilia 
et  simplicia,  utilia  et  nocifera,  summa  et  vilia  se  visui 
obtrudunt  humano.  Haud  raro  ex  apricis,  quos  perva¬ 
gantur,  illustria  aberrant  in  uliginosas  et  paludosas  flu¬ 
mina  terras.  Fertili  et  cultissimo  agro  vix  non  saepius 
deserta,  quae  interdum  in  milliaria  plura  quadratica  se 
extendunt,  et  arinosa  adsociantur  loca.  Hic  pratorum 
et  nemorum  adspectus  mirifica  perfundunt  animum  volu¬ 
ptate,  ibi  arundo,  misera  paludum  progenies,  nudas  mu- 
tasque  interrumpit  solitudines. 

§.  7. 

Admoveamus  quoque  attentionem  Slavoniae  regno, 
cujus  media  pars  ab  Illova  ad  Danubium  usque  infra 
Vukovarinum  cum  septemtrionali  Sjrmiae  regione  mon- 


*)  Bilek.  Stalislik  von  Ungam. 

tibiis  attamen  in  magnam,  quemadmodum  mons  Papouk 
trecentas  nonaginta  Toises  Cor^ias),  ut  vocant,  offert, 
haud  exsurgentibus  altitudinem  consita  est ;  majorem 
partem  comitatus  Verdc/ensis  a  Danubio  allutam  planam 
terraeque  situm  adeo  humilem  observamus,  ut  aquae, 
quin  vehementius  moveantur,  jam  super  ripas  amnium 
effundantur,  agros  segetesque  longe  lateque  inundantes. 
Loca  praeterea  ubique  conspiciuntur  depressa,  aquae 
stagnantes,  densae  profundaeque  silvae,  prata  et  agri 
laete  frugibus  pabuloque  referti,  quorum  tamen  gramina 
ex  prioribus  annis  relicta  saepe  putrescunt.  Solum,  quod 
'  terra  aluminosa,  mista  nigrescente,  ut  nominare  placet, 
constat,  colendis  frugibus,  tritico  inprimis,  summa  an¬ 
nonae  ubertate  perquam  idoneum. 

§.  8. 

Compertum  autem  respectu  terminorum  et  relate  ad 
elevationem  habemus,  febres  intermittentes  loca  prae 
aliis  diligere  depressa,  idque  uno  eodem  ostentare  spa¬ 
tio.  Testatur  sic  ToUenyi  in  Hungariae,  cujus  in  uligi¬ 
nosis  ac  depressis  memorum  regionibus  praedia  non 
raro  conspiciuntur,  aedificiorum  locis  altioribus  homines 
rarius,  quam  humi  depressis  plecti  febribus  intermitten¬ 
tibus.  Id  quidem  ne  mirum,  dum  in  cunctis  harum  re¬ 
gionum  locis  praediisve,  quae  obvenire  solent,  atria  do¬ 
muum  super  terrae  superficiem  haud  unquam  promine¬ 
ant,  imo  infra  eam  aedificentur;  habitacula  nullis  tecta 
tabulis,  quam  potius  contusa  et  compressa  sternerentur 
argilla,  parietesque,  lapidibus  saxisque  deficientibus,  la¬ 
teribus  vero,  igne  durefactis  a  ruricolis  pretio  nimio 
haud  adquirendis,  ex  argilla  construerentur,  neminem 
dico  latebit,  situm  modumque  aedificandi  habitacula,  ad 
plurima  insuper  loca  sine  fumariis  condita,  fumo,  squa- 

lore,  fuligine,  aliisve  vaporibus  nociferis,  morbis  favere, 
febribusque  patrocinari  intermittentibus.  Quaenam  ratio 
his  malis  mederi  valeat,  politicae  utique  est  administra- 
tionis.  —  Schdnlein  quoque  refert,  incolas  Romae, 
dum  in  humilioribus  aedium  dormiunt  cubiculis,  febribus 
certo  corripi  intermittentibus,  quas  secus  in  editioribus 
immunes  relinquunt.  Cui  si  contuleris  Hungariae  et  Sla- 
voniae  situm,  ut  diximus  nimis  depressum  ac  humilem, 
morbum  saepissime  has  regiones  invadere,  vix  erit,  qui 
non  explicare  valeat.  — Kramer  plane  eo  seductus,  ut 
asseruerit,  Hungariam  situ  humili  cum  Guinea,  Suma- 
tra  ac  Antillis  comparari  posse,  iisdemve  Hungaros, 
quos  Galli,  Hollandi  et  Angli  in  illis  patiuntur,  plecti 
morbis. 

y' 

§.9. 

Alia  porro  momenta,  quae  ab  utraque  hac  terra  fe¬ 
bri  intermittenti,  ejusve  ortui,  vitaeque  tenori  offerun¬ 
tur,  suam  e  statu  harum  regionum  geognostico  ^  e  con¬ 
figuratione  territorii  propria,  e  cultura  atque  inprimis  e 
fluviorum  cursu  ducunt  originem.  Hic  enim  locorum  flu¬ 
vii  haud  multum  proclives  dilabuntur,  suasve  ripas  de¬ 
pressas  saepius  pro  aquarum  coacervatarum  multitudine 
transgressi,  adjacentes  agros  inundant,  ansam  stagnis, 
paludibusque,  quoniam  aquae  vix  defluere  valeant,  largi¬ 
entes.  Accedente  nunc  aestatis  calore,  nociferis,  quos 
exhalant,  fluidis  gasiformibus ,  in  specie  carbone  et  sul¬ 
phure  phosphoroque  hydrogenatis ,  aut  propriis  febris 
miasma  producentibus  materiis,  necessariam  praebent 
paludes  occassionem,  morbum  huncce  producendi ,  quem¬ 
admodum  pestis  (ToltengO  in  Aegjpto ,  et  Cholera  in 
India  orientali  nonnisi  aquis  regressis,  illic  Nili,  hic 
Gangis  endemicae  emersere. 

§,  10. 

Tales  fluvii,  quorum  numerus  haud  exiguus,  Hun- 
gariam  lento  perfluunt  cursu,  alveisque  plus  centum  sexa- 
ginta  suis  aquas  Danubio  adducentibus,  citra  soli  uber¬ 
tatem  maximam,  in  planis  vastis  multas  quoque  paludes 
et  stagna  efficiunt.  Quis  est,  qui  non  noverit,  paludes 
et  stagna  comitatus  Simeghiensis  lacui  Balaton  extra 
ripas ,  quae  aquarum  haud  excedunt  aequora,  redundanti 
in  acceptis  referri,  atque  fluvium  Sir,  qui  juxta  finem 
comitatuum  Simeghiensis  et  Veszprimiensis  atque  per 
Tolnensem  ad  Danubium  adproperat,  placido  et  lento  per 
vastas  planities  cursu,  multis  magnisve  molis  exstructis 
fluentem  impediri,  paludibusque,  quae  in  milliarium  ma¬ 
gnitudinem  expanduntur,  aliisve  sanitatem  exurentibus 
patrocinari  potentiis.  Quare  has  regiones,  quas  suam  ob 
fertilitatem  magna  quoque  hominum  multitudo  incolit, 
febres  intermittentes  lubenter  vincire  observare  est.  Om¬ 
nibus  denique  accedunt  stagna  amnium  Kapos,  Hernathi, 
Ainjae  in  comitatu  Simeghiensi,  et  latiores  adhuc  palu¬ 
des  haud  procul  Dravum,  et  ultra  eum  quoque  in  humi¬ 
lem  usque  Slavoniae  excurrentes  partem,  in  qua  similem 
statum  topographicum  soli,  paludibus  et  fruticibus  referti, 
majoremque  vim  febris  intermittentis  deleteriam  comperi- 
mus.  Magna  pars  quoque  comitatus  Albae-Regalensis  in¬ 
undatur  fluvio  Sarviz,  pulcherrimaeque  Albae-Regiae  pos¬ 
sessiones  miasmatum  e  paludibus  exhalatorum  deleteriis 
effectibus  patescunt  {Tdltmyi).  Quis  porro  invenitur  *), 
cui  palus  Ecsed  in  comitatu  sit  incognita  Szathmariensi? 
cui  incognitae  paludosae  trans  Danubium  regiones  juxta 
ripas  fluvii  albi  et  nigri  Chrjsii,  quibus  amplae  partes 


Bilek.  Statistik  von  Ungarn. 

comitatuum  Szabolcseusis,  Bihariensis,  Hevesiensis,  Be- 
kessiensis ,  Aradineiisis  et  Ciimaniae  majoris  agricul¬ 
turae  inservire  quoquomodo  remorantur.  Varia  eorum 
nomina,  quem  fugiant,  Veres -Nad,  Heretsenji,  Szar- 
retje,  Pejto ,  Javasiret,  et  Varsanj.  Ouis  non  norit 
paludes  ditionum,  quae  ad  Banatum,  easque,  quae  ad 
comitatum  Bereghensem  et  Szernjensem  referuntur? 

Pertinent  huc  quoque  Danubius  et  Dibiscus,  ut  ad- 
pellare  placet,  mortui;  ceu  latae  aquarum  colluvies  et  pa¬ 
ludes  Danubii ,  Dibisci,  Dravi  et  Marisi  aquis  inundanti¬ 
bus  promanatae.  Referendae  etiam  huc  paludes  Mohacsi- 
nenses,  ad  Dibiscum  septem  milliaria  in  longitudinem  in¬ 
fra  Ranisam  usque  extensae.  In  Slavonia  ejusve  praeprimis 
comitatu  Veroczensi  ,  confiniisque  militaribus  regiones 
haud  paucae  conspiciuntur  paludosae,  quarum  Kologjva- 
renses  et  Palatsaenses  prope  Eszekinum  amplissimae  in 
latitudinem  adeo  patent,  ut  partem  angustissimam  haud 
citius,  quam  duabus  trajicere  queas  horis. 

§  11. 

Ex  calculo  adcuratissimo  compertum  habemus  *), 
paludes  et  stagna  Hungariae,  quae  anno  1792  spatium 
plus  centum  et  octo  milliarium  quadraticorum  tenuere, 
nunc  temporis  ,  cultura  et  diligentia  melioribus  terris , 
haud  plus  nonaginta  duo  explere. 

In  Slavonia  quoque  plures  regiones  **) ,  quemadmo¬ 
dum  prope  Essekinum ,  Csepinum  et  Tenye,  quae  viginti 
annis  ante  paludes,  adituque  difficiles  fuere,  stagnis  ex¬ 
siccatis,  coelique  temperie  amica  modo  agriculturae. 


O  Bilek.  Statfstik  von  Unj^arn. 

**)  Idem. 

modo  pasculo  inservire  visuntur.  Ast  non  tam  sanita-, 
tis  cura  incolarum ,  quam  jacturae  emolumentorum ,  qui¬ 
bus  paludosas  quoque  reg-iones  metiri  solent,  praediorum 
possessores  per  annorum  seriem  impellit,  fossas,  per  quas 
aquae  distribuantur,  canalesve  construi,  quibus  non  modo 
suas  spectare  utilitates,  sed  ipsam  etiam  sanitatem  adju^ 
vare  coguntur  publicam.  Paucos  tantum  comitatus,  ut  re¬ 
feram,  in  quibus  mos  ille  observatur,  Albam-Regalensem 
nomino  et  Tolnensem,  Baranjensem,  Simeghiensem,  Sza- 
bolcsensem,  Hevesiensem,  Bekesiensem  atque  Aradinen- 
sem.  Ut  vero  a  privatorum  in  hac  industria  discedam , 
dico  solum  quae  suprema  Regni .  administratione ,  Prae¬ 
side  Domino,  Domino  Augustissimo  Archiduce  tf  oseplio 
Palatino  novissimis  temporibus  in  ordinandis  humili¬ 
bus  Danubii  et  Dibisci  regionibus ,  redigendisque  in  or¬ 
dinem  lacus  Balaton,  fluminis  Sarviz  ,  aliorumve  cursibus 
mirabilis  emerserunt  utilitatis.  Ea  autem ,  quae  licet ,  de¬ 
siderata  aut  coepta,  absolvi  quum  haud  potuerint,  pro¬ 
priae  hujus  regni  constitutioni  impertiri  malo;  enimvero 
si  effici  posset,  ut  aquae  sublatis  in  alveo  molis  celerius 
delabantur  aut  stagnis  exsiccatis  fossae  per  agros,  qui 
aliorum  potestati  serviunt,  ducantur,  talia  sunt  singulo¬ 
rum  desideria  ac  vota,  ut  resistant ,  impediantve ,  quae  in 
publicam  suscipiuntur  salutem  ,  ipseque  labor  paribus 
haud  referri  potest  meritis,  aut  penitus  intermitti  oportet; 
Lacus  et  flumina ,  quae ,  quemadmodum  retulimus ,  in 
variis  Hungariae  regionibus,  viiriisve  temporibus  altitu¬ 
dine  saepe  humum  cultam,  agrosque  et  prata  exsuperant, 
has  perpetuo  inundarent,  stagnis,  putreque  halitu  non  so¬ 
lum  undis  diffusis,  ac  fluctibus,  sed  etiam  morbis  pande- 
miis,  quemadmodum  Eugenio  principe  1717  imperium  mi¬ 
litare  tenente  in  ejusdem  exercitu  grassabantur',  regnum 
in  discrimen  ponerent,  ni  providentia Reipublicae ,  agge¬ 
ribus  et  canalibus ,  summis  impendiis  constructis  optimo- 

qwe  studio  quotannis  conservatis,  deleteriis  horum  malis 
quoquomodo  eriperentur  cives^  — 

Comperiisse  quemque  quis  nesciret,  ut  assequi  hic 
valeret  scopus,  canalem  in  comitatu  Bacsiensi,  Fr an¬ 
ci  sco  I.  sceptra  tenente  fundatum,  Danubium  Dihisco 
jungentem;  canales  Sarvizenses,  qui  e  paludibus  ejus¬ 
dem  nominis  scaturientes ,  Albam  Regiam  inter  et  la¬ 
cum  Balaton  divagantur ;  Carasizam  denique  in  comitatu 
Baranyensi,  Darszinam  in  Syrmia,  Danubium  inter  et 
Savum  exstructos  fuisse  canales. 

§.  12. 

Aerem  igitur  paludosum  ut  principem  febrium  in¬ 
termittentium  causam  declarandam,  probriimque  inter  cun 
ctas  aeris  nocivi  qualitates  per  eminentiam  mereri  statuo, 
quod  et  abunde  topograpbiae  docent  medicae,  paludum 
vaporibus  ortum  febrium  debere  exquisite  intermittenium, 
easve  aere  exhalationibus  stagnorum  et  paludum  foe¬ 
dato  disseminari,  locisque  plane  incognitas,  in  quibus 
aut  parvulae  aut  nullae  reperiuntur  paludes.  §.  13*  19. 
Febrium  vero  intermittentium  non  eadem  in  diversis  Hun- 
gariae  et  Slavoniae  vis  viget  regionibus.  Vulgares  gras¬ 
santur  apud  incolas  vallium,  medio  Danubio  adjacentium, 
comitatuumque:  Szabolcsensis ,  Bihariensis,  Bekessien- 
sis,  Simeghiensis,  Bacsiensis,  Banatus,  Temessiensis  et 
Verdczensis.  Regiones  vero  montosas  ac  apricas  terras 
rarissimae  invisunt  febres  intermittentes. 

§.  13. 

Quamdiu  autem  regio  quaedam  aquarum  inundan¬ 
tium  copiam  sustinere  debet,  solius  aquae  exhalationes 
damna  illa  non  injungunt;  quodsi  vero  calor  solis  aqua - 

nnn  copiam  diminuerit,  et  plantae  in  imo  stagnantium 
aquarum  libero  aeris  tepidi  accessu  in  vapores  putres, 
mensibus  praeprirnis  Augusto  et  Septembri,  resolvuntur, 
febres  intermittentes  durum  exercent  principatum.  Huic 
malo  accedit :  inopia  aquae  ad  bibendum  necessariae,  du¬ 
rante  aestu  et  ariditate  in  nonnullis  barrum  terrarum 
regionibus  enata,  quo  fit,  ut  pauperes  has  incolentes  re¬ 
giones  ad  sitim  fallendam  aqua  stagnorum  et  canalium, 
sale,  terra,  imo  vegetabilibus  remixta,  sanitati  perquam 
noxia  uti  cogantur,  quaequae  haud  raro  adeo  ponderosa 
est,  ut  vinis  spirituosis  hungaricis  adeoque  pondere  le- 
\ioribus,  nullo  petroso  aut  arenoso  obveniente  solo,  haud 
facile  permisci,  corrigique  possint.  {Tolten^i) 

§.  1^. 

rabidum  miasma,  quod  concernit,  ejusve  naturam 
et  proprietatem,  quo  febres  intermittentes  promanant,  e 
chemicis  experimentis  nedum  cognoscere  et  perspicere 
concessum.  Novis  tamen ,  quae  a  chemiatricis  solertiori 
instituenda  ingenio,  experimentis  uberiorem  cognitionem 
de  hac  re  competituram  spero. 

Miasmata  intermittentium,  quae  nullo  discrimine  tum 
animalium,  tum.  vegetabilium  putrefactis  in  paludibus  et 
stagnis  particulis  ortum  deberi  diu  putaverunt,  investi¬ 
gationibus  adcuratioribus  Brachefi  edocti,  vegetabilium 
putrilagine  solum  protrudi,  febresque,  quae  nomine  tjphi 
veniunt,  ex  animalium  miasmatibus  scaturire.  In  hac  do¬ 
ctrina  Atidouardo ,  qui  typhum  infectioni  animali  adscri- 
bit,  concordamus.  (Becherches  sur  la  Fievre  jaune) 
Eam  quoque  rem  ad  nostram  mentem  JBarthmanns 
et  novissimis  temporibus  Macendi  expertos  fuisse  adse- 
rerunt.  Brachef  ad  sententiam  confirmandam  sequentia 
profert  scitu  digna: 

„Vidi  coriariorum  officinas  in  medio  regionum, 
„quae  febribus  abudabant  intermittentibus ,  exstructas , 
„quin  post  annos  imo  ulla  infectio  observaretur;  visitavi 
„haud  breve  per  tempus  theatra  anatomica  atque  noso- 
„comia,  quin  collegarum  contagioso  febrium  intermitten- 
„tium  fomite  prehensum  compererim;  pervolvi  auctores, 
„quorum  ullus,  tjphi  epidemias  ex  animalium  miasmati- 
„bus  scaturire  defendit;  quemadmodum  nunquam  febres 
^intermittentes  tum  endemicas  tum  epidemicas  e  sanorum 
„aut  aegrorum  consortio,  ex  emanationibus  animalium  aut 
«cadaverum  putridis  natas  observaverunt.  Bellorum,  quae 
«adtulere,  horrida  typhum,  nusquam  intermittentes  con- 
«cernebant.  Haud  aliter  morbi  epidemici  vici  Pontin  in 
«Gallia  (qui  ante  portas  Parisiorum  ita  situs,  ut  ventis , 
«emanationibus  sordidis  domus  excoriatoris  Belevillensis 
«inquinatis,  pateat)  sub  typhorum  forma  comparent.  Pari 
«modo  carnifices,  coriarios,  chordarum  opifices,  et  simi- 
«les,  qui  aere  animalium  exhalationibus  scatente  perflantur, 
«morbos  intermittentes  adlicere  nunquam  expertus  sum. 

«Luem  hanc  febris  intermittentis  igitur  locis,  qiio- 
«rum  aquae  stagnantes ,  putridis  materiis  organicis  inqui- 
«natae  sunt,  propriam  observamus ;  quodve  probatum  inde 
«habemus,  quum  pro  lubitu  febres  intermittentes  epide- 
«micae  in  loco  licet  saluberrimo  cannabis  extricatione 
«provocari,  sublataque  abigi  et  aboleri  possint.”  Equidem 
id  ipse  clarissimus  Professor  ToUmiy  in  Hungaria, 
in  qua  magnas  cannabis  messes  fieri  utique  constat,  ex¬ 
pertus,  influxuque,  quo  in  sanitatem  gaudent  publicam, 
assidua  Reipublicae  cura  dignas  censeo.  Continuat  sen¬ 
tentiam  Brachef  his  denique  verbis:  «Effectus  hicce  ex 
«cannabe  extriccata  satis  superque  docet,  febres  inter- 
«mittentes  tetra  vegetabilium  colluvie  enasci  atque  fo¬ 
veri.”  {Archives  yenerales  de  medecine.  Tom.  IX,  pag, 

§,  15. 

Paludum  miasmata  ope  exhalationum  aquarum,  pu¬ 
tribus  plantis  refertarum  per  aeres  disperguntur,  quamo- 
brem  in  paludosis  non  solum,  sed  et  nemorosis  regio¬ 
nibus  in  lucem  emergunt  intermittentes,  aeris  vi,  quam 
in  organismum  exercet,  inquinati,  ut  communi  intermit¬ 
tentium  scaturigini  adscribendae. 

§.  16. 

Qui  plus  attentionis  praebuerunt  paludum  miasma- 
tibus,  observaverunt,  majori  vespere  et  noctu  polluisse 
efficacia ,  somnoque  praecipue  sub  divo  quam  maxime  in 
organismum  adjovari*  Modus,  quo  rem  interpretamur, 
prae  ceteris  sequens  verisimilitudini  prope  accedit:  pa¬ 
ludum  miasmata  vespere  noctuque  condensa ,  aucta  vi ; 
die  vero ,  solisque  ardore  extenuata ,  minuta  animadver¬ 
tuntur.  Respiciens  quoque  noctes  diuturniores  minusve 
calidas,  dies  vero  breviores  et  calidiores,  processus, 
quibus  miasmata  viribus  intenduntur ,  et  causam  et  effe¬ 
ctum  facile  persequeris  cogitando  ac  intelligendo.  Aqua¬ 
rum  vapores  interdiu  modum  extensi,  dispersique  per 
aerem,  ad  vesperam  nebularum  adquirunt  formas,  quae 
pro  rerum  habitu  modo  densiores  modo  tenuiores,  licet 
coelum  sit  serenum,  in  terram  delapsae  sub  divo  mo¬ 
rantes  humectant.  Nervis,  quos  ardor  aestivus  jam  sen¬ 
siliores  redidit,  periphaericis  unacum  tela  cutanea  ut  or¬ 
ganis  secretoriis  aegre  adfectis,  vitia  in  interiora,  ut- 
pote  gastrico-cholopoetica  organa,  in  quibus  jam  consti¬ 
tutio  aestiva  dispositionem  elicuerat  morbosam ,  propa¬ 
gantur.  Quam  maxime  vero  sjstema  nervorum  automa- 
ticorum,  quod  tot  potentiis  nociferis  ventilatum ,  quodve 
propria,  qua  pollet,  natura  percipiendis  influxibus  atb- 


21 


mosphaericis  singulariter  idoneum,  labefactatur.  His 
omnes,  si  adjicimus,  incolas  Hjgienes  principiis  vix  in¬ 
structos,  vestimenta  levia,  quibus  interdiu  teguntur, 
eadem  vesperi  retinere,  fenestras  atque  fores  domor um, 
ut  frigidiusculo  aere  gaudeant  lassi  tostique  calore,  haud 
clausas  observare,  libenterque  in  compluvio  et  sub  divo 
versari,  quis  est,  quem  stupeant  sequelae?  {TolUnyi) 
Ceterum  verisimilitudini  non  abhorret,  miasmata  palu¬ 
dum  deleterium  exserere  effectum,  postquam  absorpta 
fuerint,  noctuque  alacrius  quam  interdiu  resorbi.  Ex¬ 
perti  quoque  sumus,  paludosas  regiones  incolis  minus, 
quam  advenis  infensas,  ex  asueto  earum  in  organa  in¬ 
fluxu  interpretandas. 

§.  17. 

Ortus  febrium  Intermittentium  intensae  porro,  quam 
interdiu  percipis,  caloris  vi,  aerisque  fervidi  sub  cre¬ 
pusculo  subitae  transmutationi ,  ut  in  barometro  diffe¬ 
rentiam  novem  imo  decem  graduum  indicatam  reperias, 
atque  fluido  electrico  in  aere  opimanti  nebulis  exae¬ 
quando  debetur.  Hanc  aeris  proprietatem  in  humiliori¬ 
bus  Hungariae  ac  Slavonlae  regionibus  obvenire,  quin 
imo  subitas  caloris  mutationes,  uno  eodemque  loco  et 
tempore  deficere  videre  est. 

§.  18. 

In  multis  Hungariae  regionibus ,  praecipue  illis, 
quae  aquis  operiuntur  stagnantibus.  Acorum  Calamum 
aromaticum,  veluti  plantam  perennem  sponte  germinare 
conspicis ,  quam  alii  stagnantium  aquarum  singulari  na¬ 
turae  tribuere,  alii  recentioresque,  praeeunte  magno 
Humboldto,  miasmatibus  intermittentium  producendis 

proprie  favere^  plantisque  aeri  oxygenium  detrahentibus, 
hydrogeniumque  exspirantibus  adscribi  contendunt,  ad- 
paritione  febrium  intermittentium  in  locis,  quae ‘acorum 
gignunt,  frequentissima  comprobantes. 

§.  19. 

Voventes  denique  attentionem  vifae  rationi  incola¬ 
rum  harum  terrarum ,  qui  victu  tenaci ,  dyspepto  atque 
pingui  vitam  sustentant,  in  specie  carne  suilla,  ac  bo- 
vina  crassa  vescuntur,  suumque  plus  *)  vicies  sexies 
centena  et  quinquaginta  quotannis  cousummunt ;  defi¬ 
ciente  nonnullarum  regionum  aqua  ad  hauriendum  apta, 
aestivo  tempore  putidam  ingurgitare  coguntur;  voventes 
qmxpie  attentionem  Slavoniae  et  Hungariae  ad  Dravum 
habitatoribus,  quos  colere  prunos  (Possegga  enim  cum 
Syrmia  solae  plus  septem  mille  hortorum  prunis  plan¬ 
tatorum  possident  jugera)  eisque  praeter  potum,  quem 
exinde  parant,  quemque  (Slivovitza)  summis  in  deliciis 
habent,  modico  usu  omnino  salubrem,  inconsulte  vesci,' 
aliisqiie  fructibus  horraeis  recentibus  et  immaturis,  cu¬ 
cumeribus,  melonibus,  incongrua  miscela  fructuum  cum 
lacticiniis,  atque  piscibus  e  paludibus  captis  indulgere 
deprehendimus,  causas  febrium  intermittentium,  quibus 
<et  decubitus  humi  in  aere  aperto,  somni  que  aura  vesper¬ 
tina  et  roscida  suam  contribuit  symbolam,  procatarcti- 
cas  probatas  habemus,  neminemque  incolas  luere  seque¬ 
las  rationemque  ,  cur  febres  intermittentes  endemicae 
perpetuam  liic  fixerint  sedem,  latebunt,  inquilinorum  ae¬ 
grotationes  sub  nomine:  Hideglaz,  Tsomor,  atque  Gros- 
nice  facile  interpretantes. 


*)  Bilek  StatisUk  voii 

CAPUT  II. 


Caulsac  febrium  iiitermittentiiim  iit  Htm- 
garia  et  Slavouia  epidemice  ^raissautiiim. 


/ 


§.  20 


?! 


Scaturiginem  febrium  intermittentium  epidemicarum  in 
his  regionibus  principem  ac  communem  clima  ac  vicis¬ 
situdines  anni  temporum  largiuntur.  Hungariae  enim 
coeli  varii  generis  reperimus  temperiem:  septemtrionale 
frigidum,  montibus  insuper,  qui  nubes  et  ventos  attra¬ 
hunt,  variabile:  hic  aeres  in  nubes  coactae  terram  irri¬ 
gant  imbribus,  illic  densa  nivem  effundit  procella,  hinc 
spirat  Eurus,  illinc  violentior  incumbit  Boreas ;  meri¬ 
dionale  calidum,  pluviis  et  ventis  rarius  ventilaturn :  emi¬ 
cant  saepius  fulgura,  coeli  temperiem  exaequantia  electri¬ 
cam;  fervet  coelum,  arenaque  in  districtibus  Janszag  et 
Kunsag  arescit,  pedesque  urit.  Hinc  in  septemtrionali 
Hungariae  parte,  continua  aeris  mutatione  rarius  febres 
intermittentes  comparere  ;  in  parte  ad  meridiem  sita , 
aestus  temperie  flagrante,  halituque  aquarum  stagnan¬ 
tium  ,  endemicas  cieri  observamus.  Slavoniae  quoque 
proprium  aerem,  media  in  terra  serenum,  ad  tluviorum 
ripas  miasmatibus  refertum  ac  insalubrem,  gignendis  fe¬ 
bribus  intermittentibus  idoneum  persentiscimus. 

§.  21. 

Febres  igitur  intermittentes,  dum  a  peculiari  loci 
constitutione,  aut  ab  anni  temporum  mutationibus  pen^ 
dent,  pluribus  infensae  fiunt  hominibus,  atque  nunc 
demicas  nunc  epidemicas  gignent  febres.  Epidemiarum 
pro  anni  temporibus  diversae,  altera  vernalis,  sub  epi-^ 
demiae  aequinoctialis  principio ,  altera  autumnalis  in 
conspectum  veniunt.  Hjemis  quippe  frigore  plantarum 
superstitiorum  arcetur  putredo,  dum  aestiva  veris  in« 
ferea  temperies  eam  elicit  atque  sustentat, 

Ab  hoc  vero  tempore,  quo  germina  e  terra  effun-p- 
duntur,  ac  maturata  pubescunt  virentque,  plantarum  pu^ 
trilago  ad  medium,  imo  finem  aestatis  usque  restringi¬ 
tur;  e  contra,  quum  aestas  fini  adproperans  in  autum-» 
num  vergit ,  nunc  otius ,  nunc  serius  intermittentes 
grassantur,  prout  vegetatio  provecta,  plantaeque  flac-^ 
cescunt  paludosae,  putrida  stagnis  advehentes  seminia. 

Dum  igitur  in  Hungaria  verno  calore  novo  vigent 
tenore  putredinis  fermentationumve  processus,  febres  re^ 
viviscunt  intermittentes,  a  febribus  epidemiae  autumnalis 
eo  distinguendae,  quod  typo  quotidiano  et  tertiano,  ni-» 
suve  in  characterem  inflammatorium  stipentur.  Epidemia 
vero  autumnalis ,  quam  vehementiorem  ac  perdurantem 
comperlmus,  aestivo  ardore  dierum,  ut  vocant,  canicu^ 
larium  ingruit,  atque  pro  vario,  quo  humus  gelu  rigere 
incipit,  tempore  jam  otius,  jam  serius  finitur.  Distin-» 
guitur  a  vernacula,  intermittente  quartana,  nisuque  in 
torporem  atque  maligniores  formas,  praeprimis  in  Hun-» 
garia  parectamatibus ,  obstructionibusque  organorum  ab» 
dominaliurn,  atque  hydropsiis  concomitata. 

§.  22 


Memoratu  digna  *)  est  profecto  pro  vario  anni 
tempore  febrium  intermittentium  tjpi  varietas.  Illa¬ 
rum  enim,  quae  verno  comparent  aequinoctio,  diesve  lon¬ 
giores  sequuntur,  epidemiae  tjpum  accelleratum ,  quoti¬ 
dianum  et  tertianum  ferunt;  earum  tamen,  quae  aequi¬ 
noctio'  autumnali  grassantur ,  comitesque  dierum  brevio¬ 
rum  visuntur,  typum  retardatum,  quartanum  quippe  por¬ 
tendunt;  phaenomenon;  quod  respectu  formae  morborum 
expressae  influxum  solarem  indicare ,  sententiamque  do¬ 
ctissimi  Tdltmyiy  dicentis:  „Dies  amica,  nox  inimica 
Viiae^  illustrare  testantur. 

§.  23. 

Causis  his  procatarcticis,  naturam  incolarum  harum 
regionum  physicam  alterari,  morbosamque  dispositionem 
in  intermittentes,  una  alterave  causa  occasionali  provo¬ 
candas,  cieri,  atque  varia  pro  regionum  constitutione  ma¬ 
jorem  niinoremve  incolarum  numerum  plecti  febribus  in¬ 
termittentibus  nullus  non  dubito.  Quas  tamen,  ut  erum¬ 
pant,  vix  non  semper  prophasibus  indigere  excitantibus, 
absonum  est ,  quum  epidemiam  intensam ,  ut  specificam 
vicissitudinis  aeris  atlimospliaerici  causam  has  quoque 
parturiisse  observaverunt.  §.  15. 16.  31. 

§.  24. 

Dunj  igitur  in  Hungariae  et  Slavoniae  Incolas,  ty¬ 
pica,  systemate  nervorum  automaticorum  debilitato,  pol^ 


*)  Schonlein,  Specielle  Palhalogie  und  Tlierapie.  4.  TheiI, 

lentes  dispositione,  causae  agunt,  morbi  typi  intermit¬ 
tentis  enascuntur,  quo,  si  carerent,  constitutio  aeris  en¬ 
demica  decursu  morbi  typum  profecto  intexit  suum.  In¬ 
terea  haec,  quae  tulimus,  consilia  haud  ad  communem 
dirigere  malumus  regulam,  ut  potius  dispositione  mor¬ 
bosa,  endemia  atque  epidemia  aeris  constitutione  faven¬ 
tibus  sancitam  deprehendis,  satis  gnari,  morhos,  dispo¬ 
sitionesque  existere,  qui  illis  quoquomodo  repugnant. 
In  naturam  horum  porro  [investigantes  malorum,  dictu 
reque  mirahile,  pestem  in  Egypto,  febrem  flavam  in 
America  atque  Choleram  in  India  orientali  e  similibus 
endemicis  scaturiri  causis:  aere  nimirum  paludoso,  coe¬ 
lique  temperie  calida,  quin  tamen  triginta  calorum  gra¬ 
dus  ad  calculum  Reaumuri  excedat,  (calore  enim  aucto, 
teste  Bulard,  abolentur)  uhique  praenuntiis  fehrihus  in¬ 
termittentibus,  quae  in  typhosas  febres,  formas  intermit¬ 
tentium  iterum  recipientes,  nituntur.  Quibus  omnibus 
non  solum  respectu  causarum  procatarcticarum  .et  pro¬ 
phasium  intermittentium ,  pestisque  organicarum  maxi¬ 
mam  obtingere  similitudinem,  quemadmodum  in  cholera 
confirmatum  nullus  dubito :  verum  et  in  peste  tam  orien¬ 
tali  quam  occidentali,  quemadmodum  medici  comperere, 
in  certis  casibus  jam  typo  intermittente  stipatis,  jam 
Iterum,  dum  intensius  vigent,  evanidis  similem  gemi- 
namque  observari  indolem,  nullus  erit,  qui  inficias  ibit. 
Queis  persuasum  habes,  paludum  miasma  pro  varia  coeli 
temperie  illinc  pestem,  febrem  flavam  atque  choleram, 
hinc  febrem  intermittentem  elici,  constitutioneque  ende¬ 
mica  mutata,  in  quantum  a  soli,  vitaeque  incolarum  ra¬ 
tionibus  prosilit,  frenari  atque  restringi  morborum  per¬ 
nicies.  {Toltmyi) 


CAPUT  III. 


Febrliim  tutermitteiitiiim  novissimis  tempo¬ 
ribus  deuiiograssantium  ratio  interpretatur. 


§.  25. 

tFam  §.  2.  enodavimus,  magisve  §.  30,  31,  32,  diluci- 
daturi ,  febres  intermittentes  more  pandemiarum ,  tum 
epidemiarum,  tum  endemiarum  divulgari,  quarum  illae 
certas  regionum,  terrestriumque  influxuum  in  homines 
rationes;  hae  summam  metamorphosium  cosmico -terre¬ 
strium  agnoscunt  scaturigines.  Endemiarum,  quas  terra, 
coelo  ac  paupertate  sollicitari,  §.  9 — 12,  annonae  quippe 
caritate,  halitu  putrido  aquarum  stagnantium,  vitae  ra¬ 
tione,  vicissitudinibus  sub  crepusculo  et  aurora  foveri 
comperimus,  explicatam  habes  rationem;  epidemiae  vero, 
quae  propria  aeris  constitutione  epidemica  exortae,  citra 
paludum  miasmata  quoque  existente,  longe  lateque  per 
aeres  diripi,  atque  teporum  tensioni  et  calori,  imo  ter¬ 
rae,  utpote  organisationis ,  viribus  vitalibus ,  constitutio¬ 
nisque  aeris  athmosphaerici  progressivae  mutationi  or¬ 
tum  ,  vitamque  debere  videntur ,  densa  adhuc  obfuscan- 
tur  caligine.  Enimvero,  qua  ratione  his  variae  explican¬ 
tur  epidemiae,  cur  epidemiam,  quae  anno  1811  per  or¬ 
bem  grassabatur,  genium  epidemicum  inflammatorium 
secum  ferentem  epidemia  intermittens  characteris  gastri¬ 
co -nervosi  exceperit,  antiphlogoseos ,  quam  in  aevum 
palmam  tenere  putaverunt,  occasum  moliens,  haud  faci- 

les  habent  explicatus.  Sequentibus  tamen  quaestionem  ad¬ 
umbrare  fas  est:  Pro  comperto  polliceri  licet,  novissi¬ 
mis  temporibus  systema  nervorum  gangliorum  eminen¬ 
ter  dispositionem  lugere  morbosam.  Haud  acuti  solum 
morbi  sed  et  chronici  fomitem  magis  minusve  in  pene¬ 
tralibus  abdominis  reperiunt;  enimvero  major  caenesthe- 
seos  alteratio,  nervorum  caduca  temperies  ac  nisus  in 
adynamiam,  crebrae  organorum  abdominalium  metamor¬ 
phoses  ,  gangliorumve  in  plexu  coeliaco,  disharmonia  in¬ 
ter  sensationem  morbosam,  debilitatem  periculi  plenam 
ac  morborum  symptomata  leviorem  ludentia  formam,  de¬ 
nique  eminens  morborum  typicus  decursus  satis  super- 
que  docent,  prae  aliis  systema  nervorum  gangliorum 
fatisci  atque  labefactari.  Id  idem  comprobant  epidemiae 
recentiores,  veluti  cholera  morbus,  typhus  abdominalis 
et  febres  intermittentes.  Quod  uberius  dilucidaturus,  rei 
medicae  peritis  quum  alioquin  perspectum,  haud  disser¬ 
tationi  competit  inaugurali.  Fastigante  itaque  ganglio¬ 
rum  typhoso  charactere,  endemiaque  constitutione  faven¬ 
te,  haud  mirum,  febres  intermittentes  in  his  florere  ter¬ 
ris,  licet  cultura  soli  clima  meliorem  quoque  nacta  fuerit 
indolem.  Quod  novissimis  temporibus  vero  gangliorum 
nervis  debilitatem  impertit,  ut  vel  morbi,  qui  febribus 
intermittentibus  inseri  nequeunt,  alterato  systemate  ner¬ 
vorum  automaticorum  inhumentur,  omnibus  haud  abso¬ 
lutum  est  numeris.  Sint  aeris  luxurians  vis  electrica , 
cui  impertire  mavis  mala,  aut  alia  proegumena  men¬ 
tem  effugientia,  quae  illa  expediunt,  eis  contentari  haud 
oportet;  enimvero  ex  historia  dum  edocearis  (colligendis 
a  viginti  abhinc  annis  diversarum  Europae  regionum 
scriptis  medicorum)  febrem  intermittentem ,  choleram  ac 
typhum  abdominalem,  ceu  morbos  systematis  ganglio¬ 
rum,  omnesve  reliquos  in  characterem  gastrico  -  nervo¬ 
sum  propensos,  exitiosis  diuturnisque  Gallorum  bellis 

prorupuisse  aut  ea  sequutos  fuisse,  in  absolvendam  con¬ 
tentionem  calamitates,  quas  bella  portendere,  ceu  argu¬ 
menta  quam  maxime  valere  defendes.  Continua  enim,  qua 
agunt,  mentem  corpusque  consummentiiim  animi  adfe- 
ctuum  ac  pathematum  vis  ineffabilis,  fami,  inopiae,  mor¬ 
bis,  aliisve  noxiis  nupta  in  nervorum  systema,  speciatim 
vero  gangliorum  exitialem  fundit  fomitem,  eoque  magis, 
quo  mentis  facultates  revolutione  gentium  quassatae,  ti¬ 
more,  cura  ac  moerore,  quae  necessario  bellum  comi¬ 
tantur,  sollicitatae  nervos  abdominales  specifica  adoriun¬ 
tur  violentia.  A  quorum  systemate  quum  organa  abdo¬ 
minalia  subjugantur,  haud  miraculo  caperis,  characterem 
gastrico-nervosum  quoque  morbis  impertiri.  Quodsi  bel¬ 
lo  furente  typhus,  quem  postmodum  febres  intermitten¬ 
tes  ,  ac  cholera  excepere ,  aut  finito  comparuerint ,  sae¬ 
viente  bello  typhum  quoque  postulante  interpretaris ;  gan¬ 
gliorum  vero  morbos  debilitate  gangliorum,  animi  adfe- 
ctibus  ac  pathematibus  promota,  ceu  dispositione,  mor¬ 
bis  ex  epidemicis  aut  sporadicis  causis  pullulatis  in¬ 
humata,  eisve  characterem  ganglio  -  typhosum  imperti¬ 
ente  in  lucem  proferri.  Quam  theoriam  quoque  a  poste¬ 
riori  ,  militibus  prae  aliis ,  quemadmodum  ex  supremae 
rei  medicae  castrensis  administrationis  ad  consilia  auli- 
co-bellica  factis  relationibus  comperere  licet,  in  grassans 
ruentibus  malum ,  mulctisque ,  nec  non  morbo,  causis  li¬ 
cet  endemicis  cultura  soli  restrictis,  fastigante  constabi¬ 
litam  habes.  Quapropter  sperandum  fore,  sedatis  regno 
rum  odiis,  rerumque  civilium  concordia  durante,  dispo¬ 
sitionem  exolesci  morbosam ,  minusque  febribus  inter¬ 
mittentibus  periclitari,  nullus  dubito.  (Toltenyi)* 

CAPUT  IV. 

JEITectiis  feliriiim  intermittentium  in  aliosi 

morbos. 


§.  26. 

Responsi  rationem  ad  mentem  virorum  celeberrimorum, 
qnos  jatrosophi  ut  suos  jam  dudum  venerabantur  Nesto- 
res  Schonleini  etToltenji  his  dare  conaturus :  Mo¬ 
dus,  quo  febres  intermittentes  in  morbos  suum  exserunt 
effectum,  antagonisticus  non  tantum  in  individuo,  verum 
et  in  toto,  tum  quoad  tempus,  tum  quoad  spatium  ob¬ 
servatur.  Quod  rationem,  quae  in  individuo  obtingit,  ad- 
tinet,  medici  antiquioris  jam  aevi  summa  attentione  in¬ 
vestigavere,  intermittentibus  vim  medicatricem,  qua  indi¬ 
vidua  erga  aliorum  morborum  influxum  se  tuentur,  tri¬ 
bui,  nomenque  Vehris  depuratoriae  deberi,  adfirmantes. 
Attamen  hanc,  quae  experientia  ac  observationibus  fun¬ 
datur,  doctrinam  postmodum  in  conceptum  vulgarem  et 
usu  receptum  revocavere,  febribus  intermittentibus  sae¬ 
culo  praeterlapso  imo  novissimo  tempore  vim  depurato- 
riani,  nullo  non  casu  excepto,  competi  fingentes.  —  Huic 
superstructi  opinioni,  therapeuticos  praecepta,  „cuique 
intermittenti  dominatum  in  individuo  aliquo  tempore , 
quin  sub  ortu  statim  fugetur,  concedendum,”  in  oppro¬ 
brium  aegrorum ,  nulla  earum  in  sanis  secus  individuis 
virium  medicatricium  quum  perspiceretur  ratio,  sanxere. 
Verumvero  febres  intermittentes,  dum  individua,  quo- 

rnm  sanitatem  jam  morbi  exusserunt,  adoriuntur,  hos 
jam  remorari,  jam  abolere  visuntur.  Inimicos  icitur,  qui¬ 
bus  g'audent,  earum  in  morbos  effectus  deprehendis: 

1.  In  impetigines^  in  herpetem  praeprimis  et  porri- 
ginosas  formas,  quae  eruptione  febrium  intermittentium 
saepius  fugantur,  evanidis  intermittentibus  haud  raro  in 
cutem  regredi  entes ; 

2.  In  phthisin.  Phthisicorum,  dum  intermittente, 
quam  rarius ,  hectica  solum  intermittentis  formam  men- 
tiente,  reperire  fas  est,  corripiuntur:  animadvertimus  ea 
vigente  symptomata  pectoris  morbosa  minui,  topicamque 
colliquationem  restringi,  abolita  in  perniciem  aegrorum 
florere. 

3.  Insidiantur  vero  febres  intermittentes  eminenter 
neurosibus  abdominalibus.  Mortales,  quos  cardialgia, 
epilepsia  abdominalis,  hypochondria  ac  hysteria  premit, 
febribus  intermittentibus  vel  penitus,  vel  eorum  pro  tem¬ 
pore,  quo  vigent,  his  liberantur  malis.  Salubrem  praete¬ 
rea  novus  accessus  intermittentium  in  ipsa,  quae  inter¬ 
mittentes  paruere,  posthuma  mala,  quemadmodum  icte¬ 
rum,  parectamata  organorum  abdominalium  etc.  exse¬ 
rit  effectum,  ut,  quum  aliis  haud  cedant  remediis,  de- 
puratoriarum  nomen  jure  sibi  vindicarint.  Gravissime  ta¬ 
men  medico,  qui  medicinam  facit,  interest  scire:  quando 
febris  intermittens  vices  agat  depuratoriae,  quo  casu, 
quin  febrifuga  propinentur,  eam  fovere  oporteat,  quando 
non? 

Intermittens  depuratoriae  nomine  ut  veniat,  sequen¬ 
tibus  fulciri  oportet  momentis: 

1.  Connubio  cum  alio  morbo,  quo  si  caret  aut  nul¬ 
la  obtingit  relatio,  intermittentis  virtutem  depuratoriam 
abjurato. 

2.  Experientia  confirmandum,  morbum,  cui  insidia¬ 
tur  intermittens,  periculi  plenum,  sanatuque  intermitten- 

ti  difficiliorem,  quapropter  in  scabie,  herpete,  aliisve, 
accessus  intermittentium  efflorescentias  abolietites  cuta¬ 
neas,  ut  malum  omen  praedicabis. 

3.  Morborum,  qui  e  sinu  febrium  intermittentium, 
quemadmodum  icterus,  et  obstructiones  viscerum  abdo¬ 
minalium,  proserpsere,  ingruente  intermittente  recessus 
confectim  aut  apjrexia  proxima  observetur,  «ecesse  est* 
Quod  quum  non  observaveris,  imo  increbescente  sym¬ 
ptomatum  vigore,  intermittentem,  ni  opprobrium  aegro¬ 
rum  mavis,  quoquomodo  debellare  conaberis. 

Haec  momenta  veluti  criteria  intermittentis  depura- 
toriae  therapiae  indicabunt  normas.  —  Relatio  quoque  in¬ 
termittentis  ad  statum  individui  morbosum  ac  totius  pro¬ 
sapiei  humanae  tum  quoad  tempus  tum  quoad  locum  ea¬ 
dem  obtingit,  ad  determinandum  proin  morbi  characte¬ 
rem  quam  maxime  necessaria.  Intermittens  excludit 
phthises,  eodem  loco  aut  grassari  inhibet,  aut  saltem 
sibi  obices  ponunt,  in  Belgia  praeprimis  observandae* 
Antverpiae  ad  ripas  Scaldis  fluvii  et  Rheni  ostia,  qui¬ 
bus  intermittentes  inquilinos  reperis,  phthises  rarae  conjif? 
parent.  Bruxellae  vero,  vix  octoginta  pedes  maris  li¬ 
bella  altius  sitae,  inque  cujus  regione  phthises  florent, 
intermittentes  languescunt.  Idem  in  Italia  obtingit  rerum 
status.  In  solo  ignivomo  Maremmarum,  in  quo  inter¬ 
mittentes  increbescere  reperis,  vix  conspicis  phthises, 
hae  vero  Terracinam  ad  Neapolim  usque,  item  maris 
littora  occidentalia ,  effeta  intermittente  pervagari  dicun¬ 
tur.  Cognitione  horum,  si  rite  intellexeris,  haud  parum 
in  curandas  phthises,  inprimis  pulmonum,  contribuere, 
queis  selectum  quoque  locorum  opportunum  diriges,  mul¬ 
tis  probatum  habebis  exemplis.  Quare  non  omnis  Italiae 
regio,  imo  Neapolis  aegris  ex  phthisi  laborantibus  con¬ 
ducit,  quum  Roma  et  Maremmae  veluti  regiones  inter¬ 
mittentem.  parientes  prospere  faveant.  Idem  respectu 

phthisium  ac  intermittentium  in  Hun^arla  observare  li¬ 
quet;  haud  vero,  ut  unus  excludat  alterum,  ut  potius 
phthisicos  simul  intermittente  prehensos  observaveris, 
aestiva  locorum  depressorum  temperie  placandos.  Quem¬ 
admodum  pro  loci  sic  etiam  temporis  ratione  hic  ob¬ 
servatur  antagonismus.  Fastigante  intermittente  evane¬ 
scunt  phthises,  et  vice  versa.  Hanc  quoque  aversatio¬ 
nem,  influxumque  antagonisticum  intermittentis  in  phlo- 
goses,  geniumve  epidemium  inflammatorium  animadver¬ 
timus.  §;  25. 

§.  27. 

Praeter  hanc  intermittentium  ad  certas  morborum 
formas  rationem,  illam  ad  morbos  temporis  si  perpen¬ 
dis  ,  videor  videre ,  pandemicos  morbos  nostro  temporis, 
quemadmodum  gangliorum  typhum  et  choleram  ex  com¬ 
muni  cum  intermittentibus  profluxisse  scaturigine,  influen¬ 
zam  quoque,  cujus  elementum  organicum  systema  mem¬ 
branarum  mucosarum  sistit,  hunc  tenuisse  characterem, 
magna  proclivitas  in  adynamiam,  depletionumque  sangui¬ 
nis  exitiales  testantur  effectus;  idem  comprobant  connu- 
bium  intermittentium  cum  aliis  morbis  atque  frequentia 
larvatarum  sub  schemate  aliorum  morborum,  (quemad¬ 
modum  ipse  non  solum  in  Hungariae  diversis  locis  cre¬ 
berrime,  sed  et  Muri  in  pago  Austriae  interdum  exper¬ 
tus  sum)  haud  facile  dignoscendarum,  praesertim  dum 
catarrhis  ac  rheumatalgiis  junguntur»  Sententiae  docu¬ 
mentum  praebent  quoque  frequentes  gastrico  -  saburrales 
ac  biliosae  et  pituitosae  febres  in  neurosin  gangliorum 
labentes,  imo  quod  vel  inflammationes  a  constutione  hye- 
mis  postulatae  debilitate  systematis  gangliorum  generar 
tim  in  adynamiam  nitantur,  atque  chronici  morbi  id  ob¬ 
servare  sinant.  Quare  igitur  rationem,  cur  nostris-  tem¬ 
poribus  antiphlogosin  tam  arctis  sepserint  terminis,  chi^ 
nae  vero  ac  ipecacuanhae  y  quae  praeter  systema  nervo- 

rum  sanguinem  a  nervis  vasorum  -debilitatum  sollicitant^; 
a  nonnullorum  intelligentia  ac  sensu  disjunctam,  cujus- 
ve  interpretatione  Oedipo  conjectore  opus  esse  rebantur, 
pro  comperto  his  declarabis. 


CAPUT  V. 

Discrimina  felirliim  Interiiiltteiitlnm  palu¬ 
dosorum  a  reliquis^  eariimque  traetamluis* 


§.  28. 


Characteres  essentiales,  ac  constitutivi,  quibus  paludosae 
a  reliquis  febribus  intermittentibus  diflerunt,  haud  facile 
unquam  investigari  poterunt,  quum  utraque  identica,  e- 
jusdem  naturae  imo  originis,  et  quamvis  paludosa  phae¬ 
nomenis,  quae  ab  iis  vulgarium  intermittentium  variant, 
stipetur,  imo  modificatum  (cujus  natura  vero  eadem  per¬ 
stat)  tractamen  postulet,  forma  tantum  disparia  conce¬ 
dit  discrimina,  haud  aliud  probans,  quam  formam  pra 
variis  regionibus  et  vario  solo,  prouti  causae  excitantes 
aut  fastigant  aut  fatiscunt,  variam,  indolem  vero  ac.  na¬ 
turam  eandem  persistere.  Hinc  natura  et  origine  utrique 
eadem  competente  probatis,  discrimen  solum  decursum, 
compositionis  et  complicationis  rationes,  hisve  modifica¬ 
tum  tractamen  concernit. 

§.  29. 


Haud  facile  reperitur,  quem  lateat,  aut  qui  negare 
cupiat,  phaenomena  constitutiva  ac  essentialia  ad  statu¬ 
endam  intermittentis  diagnosim  periodicitate  quadam  et 
Ijpo  determinari  intermittente,  frigore  quippe,  calore  et 
sudore,  diverso  gradu  ac  temporis  ratione  aegrum  ado¬ 
rientibus,  regressisque  tempus  apjreticum,  quin  morbus, 
licet  aegri  fugiat  sensum,  aboleatur,  offerentibus.  Ve¬ 
rum  vero  neque  palustres,  neque  reliquae  intermittentes 

^uh  continui  comparent  typi  forma,  edocemiirqiie  iis  ca¬ 
sibus,  quibus  intermittentem  et  inprimis  paludosam  in 
Contiiiuani  vergisse  dicimii^,  connubium  alterius  morbi, 
cujus  symptomata  haud  amplius  intermittentis  primariae 
sunt,  facili  cognosci  posse  negotio;  hanc  ipsam  evane¬ 
scere  imo  affectionibus  j  quibus  comparuit,  secundariis 
i*epraesentari ;  intermittentium  continuum  decursum  iis 
tantum  rarioribus  observari  casibus,  quibus  paroxysmi 
se  invicem  adtingere  atque  solvere  videntur,  eosve  id¬ 
circo  non  minus j  febribus  intermittentibus,  quas  subin¬ 
trantes  vocamus,  merito  deberi;  denique  phoenomena 
harum,  quae  constante  et  certo  ordine  stipantur,  artifici¬ 
ose  exstructis  ac  commutabilibus  morborum  formis,  sub 
nomine  continuarum  continentium  notis ,  nequa-quam 
tribui  posse,  Queis  prototypo  ac  natura  febres  intermit¬ 
tentes  compares  defendes.  Quae  vero  sit  earum  natura, 
pathologi  affatim  docuere,  ejusve  focum  in  systemate 
gangliorum  et  quidem  abdominalium^  ceu  catexochen 
fehrem  nervosam  factis  irrefutabilibus  ad  amussim  de¬ 
monstravere,  quemadmodum  Brachety  Tissot^  Reil, 
Hofmann,  Hufeland,  Sprengely  Schneider,  Berndty 
ttaumgdrtner  y  Toltengi  *)  aliique  praeclare  disserunt. 

§.  30. 

Inquirens  in  originem,  causasque  febrium  intermit¬ 
tentium  videor  videre,  his  quoque  characteristica ,  qui¬ 
bus  paludosae  a  reliquis  intermittentibus  differrent,  haud 
pro  comperto  haberi,  quum  ortuiS  febrium  intermitten¬ 
tium  ubique  causis,  quae  typicum  quoque  earundem  chara¬ 
cterem  duCe  Roche  interpretari  volunt,  iisdem  deberi 
videatur.  Constat  **)  enim  inter  omnes,  plerasque  febres 

intermittentes  tetra  paludum  colluvie  promanari;  enim- 

V0ro  experientia  multipla  edocemur^  hos  morbos  ad  lit* 
tora  maris,  prope  lacus  et  paludes,  omnesve  repones, 
(juae  ag'nis  stagri antibus  scatent,  endemios  obvenire.  Si“ 
mili  endemica  imo  epidemica  ratione  febris  intermittens 
grassatur  ad  littora  [maris  adriatici,  a  sinu,  cui  nomen 
Golfo  di  Lepanto,  juxta  lagunas  Venetiarum  urbis,  pa¬ 
ludes  Mantuanas,  et  sinum  Tarentinum  atque  paludes 
Pontinas,  sinum  Terraciniacum  et  Tiberis  ostium;  item 
prope  sinum  Januanum  et  Lugduni  Segurianorum,  in  in¬ 
sula  Malaga  et  prope  fretum  Herculeum,  Gadibus  quo¬ 
que  ipsis,  Lisboae,  Bayonne,  Kochefort,  Rochelle, 
Vliessingae  et  in  Hollandia;  item  in  regionibus  palustri¬ 
bus  fluviorum  Gallicorum  Sologne  et  Tourain  atque  in 
Gallia  Narbonensi  nec  non  in  Hungariae  multis  regioni¬ 
bus.  Adstringuntur  porro  terrae  regionum  argillosae,  ab 
humoribus,  qui  aquis  in  superficie  soli  retentis  aestu  ver¬ 
nali  item  autumni  pluviis,  quae  crustam  calore  aestatis 
formatam  dissolverunt,  lialituumque  expediunt  dissipati¬ 
onem,  emanavere,  explicandae.  §.  14. 

§.  31. 

His  autem  repugnare  dices,  febres  intermittentes  in 
regionibus,  quibus  nec  paludes  nec  stagna;  in  montibus, 
qui  intermittentium  finem  elevationis  supereminent,  neque 
gignendis  Cereris  frugibus  idonei:  quid?  in  ignivomo  so¬ 
lo,  veluti  miasmatum,  quibus  intermittentes  propullulunt,- 
formationi  opposito  dominari.  Haec  tamen  explicatus  ha¬ 
bent,  si  respexeris,  miasmata  febrium  intermittentium 
sua  ex  patria  per  aeres  in  alias  quoque  regiones  disse¬ 
minari,  aut  progressivam  aeris  atmospliaerici  ehdemii 
mutationem  obtingere.  Quod  alteram  attinet  refutationem; 
intermittentes  e  plano  in  montes  usque  diripi,  ut  epide- 
mia  Bogenae  Tyrolis  anno  1828,  quem  locum  supra  ma¬ 
ris  libellam  quatuor  usque  quinque  millia  pedum  in  alti¬ 
tudinem  eminere  scimus,  explicatur,  quod  febres  inter- 

mittentes  in  locis,  quibus  endemicae  sunt,  interdum  ve 
hementer  saevientes  repente  e  profundo  attollantur,  au¬ 
ctum  impetum  elevationis  fine  extenso  significantes.  For¬ 
mationem  denique  miasmatum  solo  ignivomo  spectans, 
acriter  disceptari  adhuc  oportet  inter  doctos ,  num  illo , 
quamvis  ab  aliis ,  quae  intermittentes  progeniunt ,  causis 
'diverso  non  unum  idemve  gignatur  productum  (miasma 
intermittentium)  a  chemiatricis  revelandum  fore  sperantes. 

§.  32. 

Prophases  hae,  quae  in  gignendis  febribus  intermit¬ 
tentibus  semper  eaedem  perstant,  nisi  quod  modo  vehe- 
mentiores ,  modo  mitiores ,  hic  climate  modificatae ,  illic 
haud  permutatae,  partim  endemiam,  partiin  epidemiam, 
generatim  vero  pandemias  constituunt,  prae  omnibus  huc¬ 
usque  relatis  doctrinis,  rationem  ipsius  characteris  in¬ 
termittentis  horum  morborum  illustrare  videntur.  Roche 
enim  erat,  qui  adfirmaverat,  febres  intermittentes  nonni¬ 
si  causis,  quae  illis  tjpum  impertiunt  intermittentem, 
promanari.  Equidem  verum,  dum  causas,  quae  interrnit- 
tentes  progeniunt,  scrutamur,  reapse  intermittentis  re- 
perimus  characteris.  Pisserit  autem  Roche:  *). 

Ver  et  autumnus  anni  tempora  sunt,  quibus  inter¬ 
mittentes  comparere  conspicimus.  Autmnus  inprimis  fe¬ 
bres  e  paludum  miasmatibus  ortas  virescit.  E  statu  cui¬ 
que  anni  temporum  proprio,  quo  dierum  et  noctium  tem¬ 
peries  modum  distinctas,  imo  paucis  horis  ter  quaterve 
mutatum  aeris  athmosphaerici  statum  persentiscimus , 
perpetua  quoque  in  oeconomiam  animalem,  quae  vicissi¬ 
tudines,  quas  saepius  perceperat,  in  consuetudinem  re¬ 
cipit  suam,  actio  et  reactio  prosilit.  — - 

Paludum  miasmata  certo  diei  tempore  exiguos  aut 
fere  nullos  exserunt  effectus,  quos  tamen  certa  hora 
vigore  intensos  exercent.  Putrida  vegetabilium  miasraa- 

la,  dum  solis  ardore  eliciuntur,  majori  emanant  copia  , 
quae,  dum  sol  occidit,  inhibentur,  aerisque  strata  humi 
proxima  condensantur,  aquam  miasmatihi^s  inquinatam, 
quam  solutam  continuere,  in  terram  praecipitantes.  Haec 
miasmatibiis  scatens  aqua,  quae  eo  copiosior,  quo  frigi¬ 
dior,  comparet,  cuti  externae,  membranis  mucosis  via¬ 
rum  respirationis  imo  tractus  intestinalis  communicata, 
absorptaque  phaenomena  parit,  quae  paroxj^smum  inter* 
mittentium  confirmant. 

Quum  igitur  paludum  miasmatum  effectus  intermittentis 
sint  generis,  morbum  ab  iis  provocatum  quoque  inter¬ 
mittentem,  minime  mirandum  Roche  rebatur,  adserens 
regressus  paroxysmorum  nisu,  quo  organa  actiones,  quas 
saepius  exercuerant,  novare  consuescunt,  proprio  inter^ 
pretari,  quamvis  causae,  quae  primitus  eos  provocave* 
rant,  agere  cessaverint. 

Verumvero  saepissime  et  perfrequenter  accessiones, 
a  se  invicem  haud  dependentes,  causis  renovatis  regre* 
diuntur,  quibus  deficientibus  quoque  deficerent.  Conten* 
tionem  hanc  praxi  absolutam  quoque  intelliges,  quunt 
mortales  intermittentibus  mulctos  post  recessum  regio-r 
num,  quas  habitaverant,  paludosarum  convaluisse  obser-? 
vaveris.  Impetus  denique  aequaliter  pro  consuetudine  et 
pro  miasmatum  durante  effectu  ali  saepius  comperire 
potes. 

§.  33. 

E  praecedentibus  itaque  cognoscere  liquet ,  febres 
intermittentes  tum  paludosas,  tum  reliquas  non  modo 
natura,  sed  et  genesi  non  discrepari  et  nonnisi  fortuitas 
a  variis  momentis  externis  pendentes,  haud  vero  essen-i 
tiales  differentias,  easve  tantum  respectu  decursus,  com¬ 
positionis  et  complicationis  earum  cum  aliis  morbis,  in- 
deque  modificati  tractaminis  concedi,  quod  vel  denomi¬ 
natio  earum,  palustrium  quippe  et  reliquarum  significare 
videntur,  Verumvero,  utut  haec  ratio,  qua  invicem  inter-: 

mittentes  paludosae  ad  reliquas  se  habent,  admitti  debeat, 
illae  tamen  respectu  praxeos  majorem  exigunt  medicorum 
attentionem,  solertioremque :  quum  non  tantum  indole 
pertinaciores  ac  alfraenes,  sed  et  deleteriores  notis  ex 
causis  humanum  adfligant  genus;  hae  vero  1.  faciliores 
sanatu;  2.  tjpi,  quibus  paludosae  insigniuntur,  dissimi¬ 
litudines  haud  praeseferant ;  3.  consueti m  tjpo  quotidiano 
aut  tertiano,  nobilitentur;  4.  in  recidivas  rarius  nitan¬ 
tur;  denique  5.  organorum  abdominalium  desorganisatio- 
nibus,  eorumve  posthumis  malis  vix  saepius  stipentur. 

§.  34. 

Si  auctorum,  quibus  tot  occasio  in  paludosis  regio¬ 
nibus  observare  fuerat  febres,  et  quorum  fidem,  quem¬ 
admodum  Pet.  Frank ,  Val,  ah  Hildenhrand ,  Se- 
bastian,  et  aliorum  jure  facere  possumus,  observatio¬ 
nes  de  his  morbis  rite  perpendis,  indolem  illarum  inter¬ 
mittentem  probatam  habebis,  jamque  normali  jam  abnor¬ 
mi  stipatam  decursu. 

§.  35. 

'  -t 

Enimvero  observavere  medici,  febres  in  paludosis 
regionibus  intermittentes  exquisitas  quae  tam  paro¬ 
xysmorum^  quam  apyrexiae  et  /y/?*  consuetum  retinent 
ordinem.  Comparent  itidem  abnormes^  idque  frequentius, 
ut  anomalo ,  imperfecto  et  irregulari ,  quo  medicorum 
perturbant  consilia,  decursu  sibi  paludosarum  nomen,  ut- 
pote  propriam  et  distinctam  a  febribus  intermittentibus 
speciem  vindicaverint. 

§.  36. 

Quae  nunc  sint  solenniores  et  potiores,  sub  quibus 
febres,  ut  dicere  placet,  paludosae  intermittentes  compa- 
rere  solent,  formae,  illustrare  nostri  erit;  haud  haben¬ 
tes  respectum  aliarum  morbo  rarius  convenientium,  exr 
stantibus  pluribus  operibus,  ingeniose  et  dilucide  sin¬ 
gulas  exponentibus  divisiones. 

§37. 

llespectu  tjpi  primo  observaverunt  medici,  has  febres 
vernali  tempore  primario  incedere  cum  tjpo  tertiano,  al¬ 
ternis  quippe  diebus  paroxysmum,  intercalari  apyrexiam 
exhibentes.  Quotidianae,  dum’ hoc  conspiciuntur  tempore, 
vix  non  semper  tertianam  duplicem ,  quotidie  quippe  pa¬ 
roxysmo  instructam,  praesentant,  quorum  tamen  alterni 
et  tempore  invasionis  et  symptomatibus  correspondent. 
Quartanae  vernales,  sub  epidemiae  aequinoctialis  principio 
icomparenles  nil  aliud  quam  recidivas  autumnalium  signifi¬ 
cant  ;  secus  comtanfem  autumni  progeniem  sistentes.  Ac¬ 
cedit  et  saepius  Haemitritaeus  omni  altera  die  duos  cele¬ 
brans  paraxysmos,  intercedente  nychthemero  apyretico, 
a  febre  quidem  nusquam  libero. 

§.  38. 

Vix  raro  contingit  in  his  regionibus,  ut  paroxysmi 
vario  recurrentes  typo ,  communiter  tamen  tertiano ,  sub 
persona  seu  schemate  insoliti  cujusdam  symptomatis  ab¬ 
sconditi  decurrant,  essentialibus  prorsus  defecti  signis. 
Veniunt  hae  species  febrium  intermittentium  nomine  larva’- 
tarum,  quae  sua  a  formae  varietate  sortiuntur  nomina,  et 
vel  sub  schemate  phlogoseos  id  quidem  rarius,  vel  neuro- 
.9606- et  eccriseos ,  quod  crebrius,  visuntur.  Referuntur 
huc  nunc  comatosa,  syncopoUs ,  colica,  nunc  emetica, 
cholerica ,  dpssenterica ,  onmesque  choro  perniciosarum 
adnunierandae. 

§.  39. 

Fehres  *)  comatosae  durante  paroxysmo  soporis  va-: 
rio  gradu  et  forma  stipantur;  unde  mox  lethargicae,  mox 
apoplecticae ,  mox  caroticae  nuncupantur.  Praecedenti¬ 
bus  capitis  gravativo  dolore,  vertigine,  oculorum  caliga¬ 
tione,  non  raro  stranguria  et  urinis  versicolore  cuticula  te¬ 
ctis,  attonitus  procurabit  aeger,  ore  semiaperto,  palpebris 
pqnpiventibus,  lingua  aspera  et  livida,  ac  somno  opprimitur 

stertente,  e  quo  nunc  sponte  evigilat,  denuo  obdormiens, 
nunc  autem  ullo  excitari  potest  modo,  nisi  paroxysmus  fi¬ 
nitus  fuerit  ad  vigenti  quatuor  plerumque  extensus  horas, 
ac  tertiano  typo  libenter  recurrens.  —  Febres  soporosae 
post  aliquot  recursus  exitium  facile  parant. 

§.  40. 

Febres  syncopales  ita  contingunt,  ut  sapore  metal¬ 
lico,  viscerum  doloribus ,  vertigine,  amblyopia,  aurium  su- 
sursu  corripiatur  aeger ;  pallet  demum  ac  friget,  oculis  in 
orbitam  relapsis,  quovis  autem  sub  motu  et  conatu  ad  eri¬ 
gendum  se  anima  deficitur  et  pulsibus,  sudore  difluens  fri¬ 
gido  et  viscido  moribundo  similis.  —  Post  moram  brevio¬ 
rem  ad  se  reddit  aeger,  viribus  tamen  defessus ,  vix  loqui 
prae  debilitate  valens,  cum  pulsibus  contractis  et  exili¬ 
bus.  —  Tertio  quovis  die  occurrit  Syncope  ac  sub  quarta 
vel  quinta  invasione,  interdum  citius,  aegrum  e  medio  tollit. ' 

§. 

jFebris  colica  haud  infrequens  atrocibus  jungitur 
abdominis  doloribus  inflammationem  acutissimam  aemulan¬ 
tibus,  cum  angore  ,  frigore  artuum,  ventris  constipati  in¬ 
flatione,  scroti  spastica  retractione ,  pulsibus  velocissimis 
et  parvis,  debilitate  maxima.  —  Per  circuitus  tertianos  ut 
plurimum  rediturae  accessiones  brevi  perniciem  minitantur. 

§.  ^2. 

Febris  f)  emetica,  cui  circa  paroxysmorum  initia  ef- 
fraenis  vomitus  biliosus ,  aut  unacum  illo  similes  secessus 
alvini  adsociantur  periodice  redeuntes  {Febris  cholerica) 
aestiva  sub  epidemia  noi|  est  rara,  et  facile  internecina. 
Febris  dyssenterica  antiquis  haud  ignota,  periodico  distin¬ 
guitur  alvifluxu  cum  torminibus  et  tenesmo. 

§.  43. 

Periculo  haud  minore  ac  larvatae  infestant  incolas 
harum  regionum  febres  ^intermittentes  eae,  quae  constan 

*)  *)  f)  Hildenbrand.  Institutiones  medico-practicae.  Viennae  1821. 

tibiis  et  constitutivis  paroxysmorum  comitibus  utpote  fri¬ 
gore,  cephalalgia,  calore  et  sudore  non  destituuntur,  ast 
ad  altiorem  elevatos  potentiam  ostendunt,  et  quas  comi¬ 
tatas  vocamus.  Sunt  itaque  febris  algida ,  cephalalgica 
et  sudatoria,  quas  Tortius  classico  jam  desseripserat 
ordine.  Saepe  tamen  deficere  stadium  frigoris  calore  in¬ 
tenso  praesente  experti  sumus. 

§.44. 

Omnium  vero  frequentissimae  sunt  febres  intermit¬ 
tentes  sub  continuae,  utpote  tales  ^  quae  complicatae  cum 
alio  morbo,  vel  insolita  systematis  cujusdam  organici 
passione  stipatae  luculentas  haud  celebrant  apyrexias. 
Ingruunt  veluti  intermittentes  et  eodem  pacto  curricu¬ 
lum  absolvunt  suum.  At  quum  ad  apyrexiam  pervenerit, 
febris  nequaquam  totum  cessat^  sed  tantum  decrescit, 
ita  nempe,  ut  loco  apyrexiae,  remissio  solum  morbi  ha¬ 
beatur,  donec  novus  paroxysmus  exacerbationem  simu¬ 
lans  advenerit.  Paroxysmus  hic  plerumque  levi  horripi¬ 
latione  aegrum  adgreditur,  sequntur  calor  et  plus  mi¬ 
nus  ve  sudor.  Nova  apyrexia,  seu  remissio,  ut  plurimum, 
antecedente  minus  evidens  est,  adeo,  ut  morbus,  quo 
magis  ingravescit,  eo  magis  adspectum  febris  continuae 
exhibeat;  quae  passim  fehris  catarrhalis,  rheumaticae, 
aut  gastricae  naturam  aemulari  videtur,  saepeque  diffi¬ 
culter  ab  his  distinguitur,  praecipue  dum  paroxysmi  ty¬ 
pum  solarem  sequuntur,  et  vesperi  aut  noctu  comparent. 
Criteria  sunt,  dispositio  morbosa,  singularis  habitus,  so¬ 
lito  major  exacerbatio,  etsi  frigus  adest,- hujus  praesentia. 

§.  45. 

Pro  varia  nunc  symptomatum  organicorum  laesione 
ac  compassione  praevalente,  prouti  nempe  vel  systema 
motorio  -  sanguineum ,  vel  nervosum ,  vel  reproductivum 
eminenter  patitur,  jam  febres  intermittentes  subcontinuae 
infflamm  at  oriae  aut  putridae,  jam  nervosae,  gastri¬ 
cae  aut  cachecticae  in  conspectum  veniunt. 


§46. 

Communissimae  harum  in  regionibus  calidis  i  uligi¬ 
nosis,  temporeque  aestivo  annuntiantur  Febres  intermit¬ 
tentes  gastricae  biliosa  e  ^  lingua  flava,  sapore  amaro,  vo- 
mituritionibus  similibus,  vomitu  fellis  aut  prasini,  sudori¬ 
bus  profusis,  hepatalgia,  poljchoHa  aliisve  signis  di¬ 
stinctae.  Earum,  quae  in  Hungaria  inferiore  obvenire 
solent,  imaginem  Jos.Frank  sequentibus  depingit: 

„Pebres  intermittentes,  quae  in  Vallachia,  Molda- 
„via,  Bessarabia,  Chersoneso  Taurica  et  in  Hungaria  in- 
^feriore  endemice  grassantur ,  ad  indolem  gastrico  -  in- 
„flammatoriam  accedere'  videntur.  Illae,  duce  Minderer 
„(iiber  den  Hemitritaus  in  den  siidlicben  Provinzen  des 
„Russischen  Reiches  von  Hufeland^s  Journal  der  prakti- 
^chen  Heilkunde  1809  2.  St*  p.  1.  etiam  Berolini  1809.) 
„pro  peculiari  morbo  sub  nomine  Hemitritaei  Daciae 
^quondam  (in  prima  scilicet  hujus  operis  editione)  de- 
„claravi,  idque  immerito.  Serius  enim  plurimi  medici  ex- 
„perti,  qui  dju  in  Dacia  praxin  exercuerunt,  de  intermit- 
„tente  illius  hemitritaei  indole  me  certiorem  reddiderunt. 
„Praeterea  ipse  reliquias  hujus  morbi  saepius  Vilnae  in- 
„ter  centuriones  militum,  qui  ad  exercitum  Moldavicum 
«spectarunt,  observavi,  illas  omni  sub  respectu  cum  ma- 
,,lis  a  febribus  intermittentibus  alias  relictis,  convenire. 
„Ac  re  quidem  vera,  si  perpendamus,  febres,  de  quibus 
«sermo  est,  in  regionibus  paludosis,  aestate  in  autumnum 
«vergente,  noctibus  frigidis,  dies  praeter  modum  calidos 
«excipientibus,  regnare,  atque  somno  in  aere  aperto,  de- 
«cubitui  super  solum  humidum,  esui  nimio  fructuum 
«horaeorum  et  praecipue  melonum,  animi  pathematibus 
«et  defatigationi  ortum  debere ,  indolem  illarum  intermit- 
«tentem  ex  aetiologia  probatam  habemus.  Accedit  sym- 
«ptomatologia,  veram  imaginem  febris  intermittentis  sub^ 
y^continuae  Tortii  exhibens.  Morbus  enim  extemplo  ple- 
«rumque  horis  pomeridianis  a  frigore,  haud  tamen  con- 

„stanti,  incipit.  Mox  sequitur  calor  intensus  viscera  adu- 
„rens.  Aeger  debilitatem  artuum,  dolorem  lumborum, 
«ardorem  in  regione  epigastrica,  anxietatem,  nauseam, 
«vomituritionem  accusat.  Accedit  vomitus  biliosus  sine  le- 
«vamine  ac  sub  continua  jactatione.  Ita  pungentes  dolo- 
,,res  hjpochondriorum  et  pectoris,  cum  sensu  constrictio- 
„nis  totius  abdominis.  Alvus  aut  stricta  aut  laxata  ni- 
«mis.  Faeces  biliosae,  foetidae.  Urina  parca,  obscure  rur 
«bra,  potus  coffeae  instar,  interdum  atra.  Superficies  cor- 
„poris  ab  initio  sicca,  aspera,  dein  huiuida.  Vigente  vo- 
„mitu  sudor  copiosus  sine  levamine  prorumpit.  Apud  plu¬ 
eres  species  urticariae  alternatim  in  cute  apparet  et  eva- 
«nescit.  Sub  nixu  ad  vomitum,  vomituque  ipso,  non  raro 
«epistaxis,  absque  symptomatum  imminutione,  in  conspe- 
«ctum  venit.  Urgent  inquietudo,  insomnia,  cephalea ^ . de- 
«liriiim,  siccitas  oris,  sitis  inexplebilis,  angustia  respira-^ 
«tionis.  Facies  collabitur  atque  a  forma  consueta  valde 
«recedit,  oculi  in  orbita  profunde  jacent,  eorum  ictus  fe- 
«rox.  Vasa  albugineae  turgent,  ipsa  vero  albuginea  non 
«flavet.  Pulsus  inconstans.  Lingua  pura,  serius  tantum 
«alba,  flava,  nigra.  Circa  mediam  noctem  angustiae,  .vo^ 
«mitus  et  calor  remittunt,  pulsus  vero  febrilis  manet. 
«Secunda  morbi  die  mane  morbus  de  novo  exacerbatur, 
«iisdem  symptomatibus,  sed  majori  vi  urgentibus.  Sitis 
«praecipue  intolerabilis  et  potus  ingurgitatus  vomitu  red- 
«ditur.  Versus  meridiem  nova  remissio,  citra  eum  pul* 
«suum.  Tertia  die  aeger  expergefit  sublevatus,  et  sta- 
«dium  remissionis  ad  pomeridiaiias  horas  protrahitur. 
«Exacerbatio  hic  ingruens  minoris  momenti  esse|solet.  Ita 
«exacerbationes  longiores  sed  mitiores,  cum  exacerbationi- 
«bus  brevioribus  sed  fortioribus  alternatim  eodem  ordine 
«eademque  vi  contingunt  ad  septimum  usque  diem.  Hoc  tem- 
«pore  symptomata  ad  acmen  perveniunt.  Si  tuuc  vomitus 
«spontaneus  creber  oriatur,  si  faeces  foetidae,  biliosae  co- 
«piose  secedunt,  si  urina  multa  rubra  —  crisis.  Alias  remis- 

^slones  evanescunt,  febrisque  fit  quasi  continens  cum  delirio, 
„sopore,  cutis  calore  flavo,  singultu,  tremoribus  ,  subsulti- 
„bus  tendinum,  alvo  clausa,  abdomine  tumido.  Mors  sequitur 
„die  decima  quarta,  vel  si  tardissime,  die  vigesima.  Non 
„raro  vero  morbus  in  febrem  intermittentem  transit,  sedre- 
„bellem,  aegrum  ad  ossa  usque  emaciantem,  interdum  tetano 
„vel  parotidibus  stipatam.  Nec  autopsiae  cadaverum  alia  lar- 
„giuntur  symptomata,  quam  illa,  quae  post  febres  inter- 
„mittentes  observari  solent.  Inveniuntur  nimirum  in  ca- 
„vitate  cranii  —  fluidum  viridescens,  vasa  cerebri  et  me- 
„ningum  valde  dilatata,  et  sanguine  turgida;  in  pectoris 
„cavo  —  pulmones  sanguine  referti,  coloris  viridis  ni- 
„grescentis;  in  abdomine  singula  viscera  lurida,  viridia, 
„ventriculus  et  intestina  flatibus  distenta,  arteriae  coro- 
„nariae  ventriculi  et  vasa  sanguinea  intestinorum  admo- 
„dum  ampla,  universus  tubus  intestinalis  colluvie  obscure 
„viridescente ,  odoris  specifici,  obductus,  tamen  sine 
„notis  inflammatoriis;  hepar  volumine  auctum  et  colore 
^solito  obscuriore  notatum,  cjstis  fellea  bile  tenaci  re- 
„pleta  et  lien  interdum  turgidus.  Quodsi  Minderer  ne- 
„get,  febres  Daciae  ad  intermittentes  spectare,  quia  cin- 
„chona  non  debellantur;  adversarii  id  quidem  in  morbi 
„principio,  at  non  serius,  concedunt.  Et  quomodo  cortex 
„in  febre  intermittente,  complicationem  gastricam  exhi- 
„bente,  nullis  praemissis  evacuationibus,  conducere  pos- 
„set?  Verum  praeterea  emetica  Minderer  damnat.  Neque 
„id  mirum.  Quamvis  enim  autopsiae  cadaverum  veram  in- 
„flammationem  non  patefaciant,  testantur  tamen  de  conge- 
«stionibus  in  cerebro,  pulmonibus,  ventriculo  et  hepate. 
„Hae  sane  evacuationum  sanguinis  saltem  localium  ope 
„ante  usum  emeticorum  debellandae  forent.” 

,§•47. 

Inter  ea,  quae  mephitica  paludum  et  uliginum  effluvia 
creant  nocifera  endemica ,  pertinet  adhuc  fatalis  complica¬ 
tio  cum  scorbuto  ,  febres  iutermittentes  subcontimias 

scorbuticas  ut  summe  periculosas,  m^Y\\o([m perniciosas 
sistens.  Insigniuntur  languore  virium  vitalium  summo; 
oxydatione  sanguinis  imperfecta;  coagulabilitate  exigua; 
fluiditate  majore;  colore  atrorubente;  nisu  in  hae- 
morrhagias;  non  raro  peticulis;  diarrhoea  aut  djssen- 
teria  colliquativa ;  ephidrosi  foetida;  largissima;  urina, 
crassa;  algore  universali  ;  anodjnia;  facie  hjpocratica; 
halitu  grave  olente;  vertigine;  anxietate;  inquietudine; 
pulsu  exili,  molle,  irregulari;  syncope;  asphyxia  lethali^ 

§.  48. 

Praeter  febres  intermittentes,  quae  systema  nervoritm 
eminenter  laesum  ostendunt, et  quae  nonnunquam  in  his 
obveniunt  regionibus,  nervosas^  conspicimus  adhuc  ca- 
cotrophias,  intermittentium  creberrimos  comites  et  sobo- 
les,  hepatis  quippe  et  lienis  infarctus^  iudurationes^  hp* 
perepidoses ,  unde  non  solum  digestionis,  chilificationis 
et  excretionis  alvinae  laesiones  variae ,  verbo  operis  vege-' 
tationis  integrae:  icterus,  hydrops,  leucophlegmatia,  ta¬ 
bes  aliaque  multiplicia  et  posthuma  mala  suam  petunt  ori^ 
ginem. 

§. 

Has  plerumque  admittunt  febres  intermittentes  in  pa¬ 
ludosis  regionibus  a  norma  deflectentes  imagines,  qua^, 
si  rite  intellexeris ,  non  naturae ,  sed  formae  diversas  de¬ 
fendes,  curanique  citra  prophylaxin  propriam  unice  di¬ 
stinctam  mox  enodandam ,  non  aliam ,  quam  ab  omnibus 
auctorum  in  febres  intermittentes  propositam  ,  sedulo 
quippe  circumspectu  circumstantiarum  omniurn ,  paro^ 
xpsmorum  et  symptomatum  singulorum^  manifestarum 
intermittentium  et  larvatarum ,  compositarum  et  com¬ 
plicatarum,  totiusque  morbi  decursus  aestimatione  sin-^ 
gulari,  modificatam  institues. 


♦)  Jos.  Frank.  Praxeos  medicae  universae  Praecepta. 

§.  50. 

Singularem  igitur  aestimationem  morbus  saepefatus 
respectu  prophylaxeos  expostulat,  quae  causas  eum  pro¬ 
ducentes  amovere  atque  enervare  doceat.  Spectant  huc :  *) 
stagnantium  aquarum  et  paludum  exsiccatio,  in  quibusdam 
Austriae  provinciis  jussu  Regiminis  jamjam  tentata;  con¬ 
structio  molium  ad  inundationes  praepediendas,  ventilatio 
domuum  antea  inundatarum ;  leges  or jzae  et  pratorum 
irrigatorum  culturam  in  vicinia  urbium  et  oppidorum  in¬ 
terdicentes;  edicta,  ne  paludes,  quarum  superficies  jam 
jam  solidescit,  sine  necessariis  cautelis  subverti  et  reli¬ 
quae  in  piscinas  converti  possint ;  combustionis  vegetabi¬ 
lium  super  solum  paludosum ,  utpote  fossis  ansam  porri¬ 
gentis  prohibitus ;  Reipublicae  conatus  culturam  Orjzae 
in  solo  sicco  vegetantis  nuper  in  Europam  introductae 
universalem  reddendi;  propositiones  a  medicis  castrensi¬ 
bus  potissimum  legionum  Praefectis  suggerendae,  ne 
praeter  necessitatem  aquas  in  fossis  urbium  munitarum 
stagnare  patiantur ;  ne  militum  stationes  prope  paludes 
ponantur,  neque,  si  fieri  potest,  ipsa  castra  loca  uliginosa 
attingant,  aut  saltem  curent,  ut  nemus  ea  a  castris  separet. 
Medici  nautici  periculum  patefaciant,  quod  imminet,  dum 
naves  prope  liltora  paludosa  in  anchoris  expectant,  aut 
dum  nautis  et  classiariis  permittitur  noctes  in  terra  uligi¬ 
nosa  transigere.  Ad  pravos  effectus  aeris  nocturni  in  re¬ 
gionibus  calidis  praepediendos,  lavatio  ope  aquae  sale 
marino  imbutae  suadetur,  etc.  etc.  In  genere  febres  inter¬ 
mittentes,  vel  ex  paludum  praesentia  endemicae ,  vel  ex 
ignota  constitutione  annua  epidemicae  avertantur :  fuga 
solerti  causarum  hunc  morbum  excitantium,  praecipue  hu- 
miditatis,  somni  in  aere  aperto,  fructuum  horraeorum, 
melonum ;  etc.  victu  nutriente ,  atque  digestu  facili ,  aro¬ 
matico,  modico  vini  aut  cremati  usu,  munditie  tandem 
corporis.  Ut  demum  *)  publica  salus  earum  ditionum, 

*)  Val.  ab  Hildenbrand.  Institutiones  medico-practicae.  1821. 

quae  endemicis  abudant  febrium  intermittentium  seminiis, 
eo  facilius  servetur ,  subditos  requisitis  Hygienes  princi¬ 
piis  instruere ,  ac  tale  munes  scholis  publicis ,  vel  paro¬ 
chorum  curae  committere  omnino  juvaret. 


Theses  defendendae, 

I.  grucbtbringcnb  entfprogt  bie  nur  bbm  wilt» 

terlicben  SSoben  bcr  wtffcnfcboftlicben  50icbism. 

II.  Sensuum  nullum  divortium,  nullusque  principatus. 

III.  Materiam  inter  et  vim  nullum  obtingit  in  subjecto  di¬ 
scrimen.  Toltenyi, 

IV.  Calx  stemma  mundi. 

V.  Febres  intermittentes  paludosae  haud  differunt  a  reliquis. 

VI.  Febrem  intermittentem  ex  adfectione  systematis  nervosi 
exquisite  scaturire,  defendes. 

VII.  Non  esse  specificam  febrim  puerperarum ,  sed  ean¬ 
dem  cum  regnante,  modificatam  solum  a  puerperio. 

StoU, 

IX.  Magnelismum  animalem  haud  vilis  aestimato  in  medi¬ 
cina  momenti. 

X.  Superfoetatio  et  superfoecundatio  ludibrio  medicorum 
commenta. 

XI.  Amputationes  artuum  mancae  plerumque  medicae  di¬ 
gnitatis  documenta. 

XII.  Amaurosis  symptoma  et  morbus. 

XIII.  Medicus,  qui  contagiosos  fugit  morbos,  haud  sem- 
per  vilipendendus. 

XIV.  Disciplinis  chemicis  summam,  qua  vales,  medicus 
dicato  operam. 

XV.  Religio  tamen  per  orbem  terrarum  tantopere  dispar, 
diversam  ubique  impertit  mortalibus  consuetudinem  ,  non  raro 
inique  interpretata  in  opprobrium  sanitatis  cedentem^ 

Toltenyi. 

XVI.  Siiicidium  vesania, 

XVII.  d(]cnrttcf)c  n>al^re  iiber  51?torb»erbre^ 

c!;ett  tooii  bem  Sfrjtc  an^ ,  uub  ttoit  biefem  etttnimmt  crjl  ber 
Dficf^tcr  bcn  ju  ihrer  25crurtt>eifuttq. 


